La pintura realista i hiperrealista del Grup Arte Elite arriba a la sala d’exposicions
2025-07-24

La Casa de Cultura de Burjassot estrenarà nova exposició dilluns que ve 29 d’abril a les 19.00 hores. Eixe serà el moment en el qual s’inaugurarà l‘exposició col·lectiva que presentarà el Grupo Arte Elite, amb el títol “5 realistas”.

Amb obres de pintura realista i hiperrealista, els artistes protagonistes de la mostra són Krystina GLOVATSKA, Carolina Guarinós Candela, Pepe Linares Molina, Enrique Pitarch Guillot i Ángel Sánchez Peñalba.

El Grupo Arte Elite es crea amb el principal objectiu de constituir-se en un moviment impulsor de la noble modalitat “Realista” dins de les Arts Plàstiques, i fer-ho, a més, acollint i agrupant les diferents sensibilitats i expressions que dins d’este estil artístic existixen, sota una premissa irrenunciable que és l’alta qualitat professional i esperit creatiu de les obres realitzades pels membres integrats d’este projecte, convertint-se així en una “marca d’excel·lència”, com els mateixos autors assenyalen.

La mostra es podrà visitar en l’horari habitual de la Casa de Cultura, de dilluns a divendres, de 8.15 a 20.45 hores, fins al divendres 10 de maig.